
Ústav ekológie lesa Slovenskej akadémie vied, verejná výskumná inštitúcia

v zmysle § 33 ods. 9 zákona č. 243/2017 Z. z., zákon o verejnej výskumnej inštitúcii a o zmene a doplnení niektorých zákonov v znení neskorších predpisov, vo väzbe na §§ 281-288 zákona č. 513/1991 Zb. obchodný zákonník v znení neskorších predpisov 

 vyhlasuje obchodnú verejnú súťaž

 na predaj trvalo nepotrebného  hnuteľného majetku –  osobné  motorové vozidlo Citroën C4,  ktoré je      
 vo vlastníctve vyhlasovateľa za nasledovných podmienok:

1. Vyhlasovateľ obchodnej verejnej súťaže:
Názov: Ústav ekológie lesa SAV, v. v. i.
Sídlo: Ľ. Štúra 2, 960 01 Zvolen 
V zastúpení: RNDr. Ľubica Ditmarová, PhD., riaditeľka
IČO: 00679071, DIČ: 2021328243

2. Predmet obchodnej verejnej súťaže:
Druh vozidla: 				Osobný automobil
Model: 				CITROËN C4
VIN: 					VF7LC5FWC9Y566184
Zdvihový objem valcov:		1 598 cm³
Maximálny výkon motora:		88 kW / 6000 min⁻¹
Druh paliva: 				Benzín (BA95 B)
Druh karosérie: 			AB Hatchback 5DV.
Farba: 					Čierna metalíza
Počet najazdených kilometrov: 	153 367 km (k 14. 4. 2026)
Dátum prvého uvedenia do prevádzky: 25. 6. 2010
Platnosť STK a EK: 			do 14. 1. 2027
Stav a výbava: Centrálne uzamykanie, elektricky ovládané predné okná, palubný počítač, automatická dvojzónová klimatizácia, disky z ľahkých zliatin. Vozidlo sa predáva v stave v akom stojí a leží.

3.  Podmienky účasti a podávania návrhov
Písomná forma: Návrh musí byť podaný v listinnej podobe v slovenskom jazyku. 
Adresa doručenia: Ústav ekológie lesa SAV, v. v. i., Ľ. Štúra 2, 960 01 Zvolen.
Označenie obálky: Obálku je nutné zalepiť a viditeľne označiť heslom: „OVS – CITROËN C4 –NEOTVÁRAŤ“.
Náležitosti návrhu: Návrh musí obsahovať presnú identifikáciu predmetu OVS a záväznú cenovú ponuku vyjadrenú konečnou sumou v EUR. Návrh musí obsahovať identifikáciu samotného záujemcu (navrhovateľa).




   4.     Termíny súťaže:
Lehota na predkladanie ponúk: do 23. 07. 2026 do 14:00 hod. Rozhodujúci je moment fyzického doručenia na sekretariát vyhlasovateľa, nie podacia pečiatka pošty.
Termín vyhodnotenia ponúk: do 24. 07. 2026.
Lehota viazanosti ponúk: Účastníci sú svojimi ponukami viazaní do 30. 07. 2026.

5.  Kritériá hodnotenia ponúk:
Jediným kritériom hodnotenia predložených návrhov je najvyššia kúpna cena za predmet súťaže.
Odporúčaná predajná cena podľa kvalifikovaného odhadu je stanovená na: 1 500,- EUR (slovom: jedentisícpäťsto eur). V prípade zhodnosti dvoch alebo viacerých najvyšších ponúk budú dotknutí záujemcovia vyzvaní na predloženie nového upraveného návrhu ceny, pričom nová cena nesmie byť nižšia ako pôvodne navrhnutá.
 
6. Termín obhliadky: 
Záujemcovia si môžu dohodnúť termín a hodinu obhliadky predmetu súťaže s kontaktnou osobou uvedenou v bode 7. Obhliadku je možné vykonať najneskôr do 21. 7. 2026 do 9:00 hod. 

7. Kontaktná osoba vyhlasovateľa:
Mgr. Peter Tuček – Ústav ekológie lesa SAV v. v. i. 
Telefonický kontakt: 045/5241111/149
E-mailový kontakt: tucek@ife.sk

8. Miesto predkladania návrhov:
Poštová adresa: Ústav ekológie lesa SAV, v. v. i., Ľ. Štúra 2, 960 01 Zvolen, prípadne osobne na sekretariát Ústavu ekológie lesa SAV, v. v. i., Ľ. Štúra 2, 960 01 Zvolen, p. Hriňovej k zaregistrovaniu. 

9. Ďalšie podmienky súťaže:
Vyhlasovateľ súťaže overí termín doručenia a úplnosť predloženej ponuky. V prípade, že návrh bude doručený po lehote na predkladanie návrhov určenej v podmienkach súťaže, nebude do súťaže zahrnutý. Do súťaže nebude zahrnutý ani návrh, ktorý nezodpovedá zverejneným podmienkam súťaže. Záujemcovia nemajú nárok na úhradu nákladov spojených s účasťou v súťaži. Záväzné súťažné návrhy nemôžu záujemcovia po podaní nijako meniť, dopĺňať ani upravovať. V zmysle § 33 ods. 11 zákona o verejnej výskumnej inštitúcii môže vyhlasovateľ vyhlásenú súťaž kedykoľvek zrušiť a zverejnené podmienky obchodnej verejnej súťaže kedykoľvek zmeniť. 

10. Práva vyhlasovateľa:
Vyhlasovateľ si v súlade s § 283 Obchodného zákonníka vyhradzuje právo:
- odmietnuť všetky predložené návrhy a nevybrať žiadneho záujemcu/účastníka, 
- zmeniť uverejnené podmienky súťaže alebo súťaž zrušiť, 
  	- predĺžiť lehotu na predkladanie aj vyhodnotenie ponúk. 

11.  Otvorenie obálok s návrhmi: 
Otváranie obálok s doručenými návrhmi sa uskutoční dňa 24. 07. 2026.

12. Vyhlásenie výsledkov súťaže, lehota na uzatvorenie zmluvy:
Vyhlasovateľ si vyhradzuje právo, lehotu na oznámenie vybraného návrhu predĺžiť. Záujemca, ktorý podal víťazný návrh bude o výsledku upovedomený písomne a bude s ním bezodkladne uzatvorená kúpna zmluva. Ostatní neúspešní záujemcovia budú o tejto skutočnosti taktiež upovedomení písomne. V prípade, že s víťazom obchodnej verejnej súťaže nebude z akýchkoľvek dôvodov uzatvorená kúpna zmluva, vyhlasovateľ uzatvorí kúpnu zmluvu s nasledujúcim záujemcom, ktorý ponúkol druhú najvyššiu cenu za uvedený predmet VOS. 

     Vo Zvolene, dňa 23. 06. 2026


RNDr. Ľubica Ditmarová, PhD.
                  riaditeľka ÚEL SAV v. v. i., v. r.

